Hyvät TV7 katsojat -
Mille perustalle Suomi rakentaa tulevaisuutensa?
Kun Suomi itsenäistyi 101 vuotta sitten, -
lipuksi päätettiin ottaa sininen risti valkoisella pohjalla.
Vaakunaan valittiin leijona.
Nämä kertoivat siitä kristillisestä arvopohjasta, -
jota silloiset maan päättäjät halusivat kansakunnille vahvistaa.
Tämä valinta oli varmasti sielunviholliselle myrkkyä, -
sillä melko pian alkoi Suomessa veljessota.
On muistettava, mitä Raamattu sanoo: -
saatana on tullut vain tappamaan, tuhoamaan ja varastamaan.
Sielunvihollinen yritti hajottaa vastasyntyneen -
itsenäisen pienen Suomi-valtion. Mutta siniristilippu julisti kansoille,-
että suomalaiset olivat päättäneet turvata Herraan.
Maamme turvaksi tuli ristin evankeliumi, joka vakuuttaa, -
että Jeesus Kristus on sovittanut koko maailman synnit ja -
voittanut saatanan vallan.
Suomi joutui tahtomattaan ja aivan yllättäen suuren vaaran eteen -
marraskuun 30:tenä päivänä vuonna 1939.
Kansamme oli talvisodan alettua yhtenäinen, -
mutta Suomi oli pieni, sotilaallisesti huonosti varustautunut maa -
verrattuna suureen Neuvostoliittoon.
Asetelma oli samantapainen kuin Raamatun kertomus -
Daavidista ja Goljatista.
Daavid kaatoi yhdellä lingotulla kivellä ylivoimaiselta näyttäneen Goljatin.
Daavid turvasi Raamatun Jumalaan ja Herra antoi Daavidin menestyä.
Talvisodan alkaessa Suomessa tasavallan presidenttinä oli -
uskovainen mies, Kyösti Kallio.
Hänen virkakaudelleen osui Neuvostoliiton kanssa käydyt -
neuvottelut aluevaihtosopimuksesta, talvisota ja -
Moskovan rauhansopimuksen allekirjoittaminen.
Kyösti Kallio ja hänen puolisonsa Kaisa olivat rukouksen ihmisiä ja -
ymmärsivät, ettei kukaan muu voi kansaamme auttaa -
kuin kaikkivaltias Israelin Jumala.
Kyösti Kallio puhui radiossa sotilaille ja Suomen kansalle 17.12.
Puheessaan hän rohkaisi seuraavasti: -
”Te sotilaat siellä rintamalla saatte joka päivä nähdä -
ja me täällä kotona olevat saamme ihmeeksemme kuulla, -
miten elämää johtava käsi antaa teille voimaa seisoa väkivaltaa -
vastaan ja voittaa silloinkin, kun vastassanne on valtava ylivoima”.
Myöhemmin olemme saaneet kuulla, miten kaupoissa olevat asiakkaat, -
kuullessaan Kaisa Kallion kehotuksen rukoilla, polvistuivat ja itkivät.
Tällöin Suomen kansa nöyrtyi ja pyysi armoa.
Jumala kuuli sen taivaaseen asti ja auttoi meitä.
Oli merkillepantavaa, ettei presidentti Kallio rukoillut tuhoa viholliselle, -
eikä vedonnut Herraamme Jeesukseen Kristukseen -
kansamme ansioiden perusteella.
Kallio tajusi, ettei maamme sitä ansaitsisi vaelluksensa perusteella.
Kallio ymmärsi kansamme syntien paljouden, -
ja Jumalan sanasta hän tiesi, että kansamme tulee katua syntejään -
ja että sen ainut turva on Jumalan armossa ja rakkaudessa.
Oli valtava Jumalan rakkauden ja armon osoitus, että Suomi säilytti -
itsenäisyytensä ja sai nostaa lipputankoon rakkaan siniristilipun -
merkkinä itsenäisyytemme säilymisestä.
Risti muistuttaa meitä aina siitä, missä Suomen kansan turva on.
TV7 täytti joulukuun 15. päivänä 15 vuotta.
Kun jäin tammikuun alusta 2003 eläkkeelle, muutti Jumala -
minun ja vaimoni tulevaisuuden- suunnitelmat täydellisesti.
Jumala laski sydämelleni raskaan taakan -
Suomen kansan kristillisestä tilasta.
Koin sydämessäni, että ilman parannuksen tekoa -
maamme on kulkemassa kohti kadotusta.
Liberaaliteologia ja yleinen maallistumiskehitys -
olivat vahvasti nähtävissä koko Euroopassa.
Tuskaani ei voinut sammuttaa mikään muu kuin -
lähteminen Herran antaman kutsumuksen toteuttajaksi.
Tärkeää etenemisen kannalta oli se, että Mirja yhtyi näkyyni, -
ja olemme saaneet yhdessä kasvaa ja voimaantua Herran armosta.
Helppoa tämä ei ole ollut, -
eikä epäilijöistä ja pahan puhujistakaan ole ollut pulaa, -
mutta nämä 15 vuotta ovat olleet elämäni parasta aikaa.
Lukuisat kiitolliset palautteet ja kertomukset Jumalan ihmeteoista -
ovat rohkaisseet meitä kulkemaan eteenpäin Pyhän Hengen johtamana.
On turvallista toimia, kun toimeksi- antajana on kaikkivaltias Jumala.
Nykypäivän maailma on niin globalisoitunut, että Suomenkin -
tulevaisuutta on tarkasteltava koko maailman kehitystä vasten.
Informaatioteknologia on kehittynyt voimakkaasti, -
ja viestit kulkevat reaaliajassa ympäri koko maailman.
Kaikki muuttuu yhä nopeammin.
Vaikka yleisesti ottaen muutokset kristinuskossa tapahtuvat hitaasti, -
on muutosvauhti tälläkin alueella nopeutunut, -
valitettavasti kristinuskon kannalta vain huonompaan suuntaan.
Luopuminen on erityisesti viime vuosikymmeninä ollut -
poikkeuksellisen nopeaa.
Euroopassa maallistuminen on ollut lähes totaalista.
Se on avannut ovet ateismille, antikristillisyydelle -
ja erilaisille valhejumalille.
Jyrkästi kasvanut maahanmuutto on tuonut viime vuosina Eurooppaan -
lisää islamuskoisia, arviolta yli neljä miljoonaa, -
ja pelkästään Saksaan lähes 1,5 miljoonaa.
Ruotsissa maahanmuuttajia on tullut muita pohjoismaita selvästi enemmän-
ja sen myötä ovat maan turvallisuusongelmat -
lisääntyneet huolestuttavasti.
On tärkeää tiedostaa, mihin kristillisyys on Suomessa -
kehittymässä juuri nyt, ja erityisesti nuoremmassa ikäluokassa.
Tuoreeseen Kirkon tulevaisuus- selontekoon liittyen tutkija -
Kati Tervo-Niemelä kirjoittaa kirjaan sisältyvässä artikkelissaan näin: -
”Helsingissä tämän hetkisistä alle kolmekymppisistä miehistä -
alle 40% kuuluu enää kirkkoon, naisistakin alle 50%.
Vastaavalla muutosnopeudella tämän päivän suomalaisista -
pikkulapsista vuonna 2030 vain joka seitsemäs kokee aikuisena, -
että on lapsena saanut uskonnollisen kasvatuksen -
ja yli puolet ei usko Jumalaan lainkaan.”
Tämä on hälyttävää tutkimustietoa. Varsinkin kun tiedetään, -
ettei pelkkä kirkkoon kuuluminen todista ihmisen todellisesta uskosta.
Mutta jo tuo kirkkoon kuulumisen jyrkkä lasku -
nuorten sukupolvien kohdalla saa hälytyskellot soimaan.
Mihin siis Suomen kristillisyys on menossa?
Erään toisen vapaiden suuntien tuoreen kyselytutkimuksen mukaan -
varsinaisesti uskonsa tunnustaneita, uudestisyntyneitä kristittyjä -
oli koko väkiluvustamme 9 prosenttia ja Uudellamaalla enää 3 prosenttia.
Tätä on tuskallista uskoa todeksi.
Lääkäri Pekka Reinikainen mainitsi eräässä ohjelmassaan, -
että uskovaisenkin kodin lapsi nielee jo lukion toisella luokalla -
evoluutioteorian valheen.
Usko evoluutioteoriaan on yksi tavallisimmista syistä siihen, -
miksi ihmiset luopuvat uskosta niin Suomessa kuin koko Euroopassakin.
Kodin merkitys lapsen uskoontulolle on ratkaisevan tärkeä.
Mutta kun yhä harvemmissa kodeissa puhutaan enää uskonasioista ja -
pyhäkoulut ovat kohta historiaa, ovat seuraukset nähtävissä.
Olen omissa ”Isännän pöydässä” -ohjelmissani havainnut, -
miten suuri merkitys pyhäkouluilla on ollut lapsiin.
Eräskin mieshenkilö, joka oli ajautunut pahasti sivuraiteelle, -
muisti suuressa hädässään pyhäkoulussa puhutusta Jeesuksesta.
Hän pyysi Jeesukselta apua ja apu tuli välittömästi.
Se pelasti hänet varmalta hukkumiskuolemalta.
Jos lapsi ei ole koskaan kuullut Jeesuksesta, -
hänellä ei ole aikuisenakaan mitään, johon turvata hädän hetkellä.
Näitä ihmisiä tulee joka päivä lisää.
Kristinuskoa on ajettu alas sitten Kyösti Kallion aikojen.
Muistamme, kuinka Jeesus pohti, että kun Ihmisen Poika tulee, -
löytäneekö hän yhtään uskovaista maan päältä.
Sydämeeni nousee tuo sama tuska, jota apostoli Paavali tunsi -
kirjoittaessaan kirjettään filippiläisille:
”Sillä monet, joista usein olen sen teille sanonut, -
ja nyt aivan itkien sanon, vaeltavat Kristuksen ristin vihollisina; -
heidän loppunsa on kadotus, vatsa on heidän jumalansa, -
heidän kunnianaan on heidän häpeänsä, -
ja maallisiin on heidän mielensä.”
Uskon, että Jumalan suunnitelmaan perustaa kristillinen tv-kanava -
kuului se, että sieltä voisi mihin vuorokauden aikaan tahansa -
saada opetusta Raamatusta ja kuulla todistuksia Jumalan teoista -
television, internetin ja kännykän kautta.
Niin ohjelma-arkisto kuin kaikki lähetyksetkin -
ovat jokaisen katsottavissa ilmaiseksi.
Arkistossa on ohjelmia jo yli 30 000, -
ja sieltä on helppo valita sopiva ohjelma juuri katsojan tarpeeseen.
Kristinuskosta luopumisen lisäksi suu- ri uhkatekijä kristinuskolle on islam.
Koraanin mukaan kristityt ovat vääräuskoisia.
Radikalisoitunut islam on väkivaltai- nen ja vailla rakkautta oleva uskonto, -
jossa ihminen ei voi tietää, onko hän pelastunut vai ei.
Kristinuskossa taas Jeesus on pelastaja.
Hän on rakkaus ja armon Jumala.
Apostoli Johannes sanoo ensimmäisessä kirjeessään näin: -
”Siinä on rakkaus - ei siinä, että me rakastimme Jumalaa, vaan siinä, -
että hän rakasti meitä ja lähetti Poikansa -
meidän syntiemme sovitukseksi.
Rakkaani, jos Jumala on meitä näin rakastanut, niin mekin olemme -
velvolliset rakastamaan toinen toistamme.”
Ero islamin ja kristinuskon välillä on suuri. Islam on vihan uskonto, -
kun taas kristinuskossa uskovalla on henkilökohtainen -
rakkaussuhde Jeesukseen Kristukseen.
Kristinusko on ainut usko, jossa ihmisen synnit on jo sovitettu.
Synnit sovitettiin Golgatan ristillä.
Jokainen ihminen, joka uskoo Jeesukseen, -
voi tuon sovitustyön tähden pyytää syntejään anteeksi.
Jeesuksen veri puhdistaa meidät kaikista synneistä.
Tämä lahja on tarkoitettu koko maailman pelastukseksi.
Kanavallamme on myös arkistossa lukuisia ohjelmia, -
joissa kerrotaan islamin todellisesta luonteesta.
Tämä seuraava esimerkki kertoo, että on syytä erottaa -
islam ja ihminen, joka uskoo islamiin.
Jeesus rakastaa jokaista ihmistä, olipa hän muslimi, hindu, -
buddhalainen tai mikä muu tahansa.
Herra ei kuitenkaan siunaa sitä antikristillistä henkivaltaa, -
jonka orjana tuo henkilö on.
Esimerkissäni Jeesus vapautti erään miehen, -
joka saa nyt olla Jeesuksen seuraaja.
Tämä on kertomus egyptiläisen Tomas Samuelin uskoontulosta, -
ja se on kerrottu laajemmin Uusi Tie -lehden numerossa 46, 2018.
Tomas Samuel oli salafisti-perheessä kasvanut mies, -
joka johti jo teini-ikäisenä rukouksia moskeijassa -
ja värväsi miehiä jihadiin eli pyhään sotaan.
Vuonna 2003 oli käynnissä Yhdysvaltain sota Irakia vastaan.
Ensimmäisen tutkintonsa Tomas suoritti sharia-tiedekunnassa -
ja hän toimi muslimisaarnaajana televisiossa -
kuin evankelista konsanaan.
Salafisti-perheen lapsena hän oli syntymästään saakka -
lukenut Koraania ja sisäistänyt islam-uskonnon.
Myöhemmin Tomas sai ystävältään Raamatun, jota hän luki salaa -
ja josta hän alkoi etsiä totuutta.
Vähitellen mies alkoi epäillä, onko islam totta.
Tomaksen eno oli alkanut epäillä, että jotain oli tekeillä, -
ja hän julisti Tomakselle fatwan, kuolemantuomion.
Myös Egyptin tiedustelupalvelu paljasti tietävänsä, -
että kodissa pidettiin rukouskokouksia.
Tomasin ja hänen perheensä henki oli hiuskarvan varassa, -
mutta he onnistuivat pakenemaan Ruotsiin vuonna 2016.
Pakenemisesta tiedon saaneet sukulaiset raivostuivat.
Usko Jeesukseen Kristukseen on islamissa punainen vaate.
Moni kristitty on menettänyt henkensä pitäessään kiinni uskosta Jeesukseen-
ja kieltäytyessään palaamasta takaisin islamiin.
Uskonsa tähden vainottuja oli vuonna 2017 215 miljoonaa -
65 eri maassa.
Heistä henkensä menetti noin 1200 kristittyä.
Radikalisoitunut islam tahtoo valloittaa koko maailman.
Terroristijärjestö Al-Qaida osana sunnilaista muslimiveljeskuntaa laati -
1990-luvun lopulla 20-vuotisen, seitsenportaisen strategian.
Suunnitelman mukaan 20 vuoden kuluessa islam ottaisi -
valtaherruuden koko maailmassa.
Ensimmäinen vaihe toteutui 11.9.2001 -
kaksoistornien kaatuessa New Yorkissa.
Seuraavina portaina olivat Irakin sota ja Arabikevät.
Sitten syntyi ISIS, jonka tavoitteena oli synnyttää kalifaatti, -
jonka lopullisena tavoitteena oli eliminoida Israel -
ja hallita Jerusalemia.
Parhaillaan on käynnissä Euroopan islamilaistaminen.
Islamin messias on Mahdi ja sen tulo maan päälle on mahdollista -
vasta sitten kun Jerusalem on vapaa vääräuskoisista.
Siksi Jerusalemin kysymystä ei voi ratkaista neuvottelupöydässä.
Taistelu käydään henkivalloissa ja siksi rauhaa tuolla alueella -
ei tule ennen kuin Jeesus tulee takaisin suurena kuninkaana, -
kuten Raamattu opettaa.
Tämä on koko Lähi-idän kiistan ydin, -
ja ainoastaan tämä tavoite yhdistää erisuuntaisia muslimeja.
Eurooppa on nykymenolla helppo saalis islamin valtapyrkimyksille.
Täällä kristinusko on pohjalukemissa.
Eurooppalaista demokratiaa voidaan käyttää monellakin tavalla hyväksi.
Kun muslimiperheissä lapsiluku on kahdeksan, -
eurooppalaisperheissä se on 1,5 lasta.
Tällä kehityksellä kahdessa vuosikymmenessä -
muslimien päätöksentekovaltuudet ylittävät jo minimirajat, -
jolloin he voivat muuttaa lakeja islamin suuntaan.
Uhkakuvana on sharia-lain saattaminen asteittain voimaan -
koko Euroopassa.
Kun vielä tunnetaan jihadistien väkivaltaisuus, -
tulee kristittyjen liikkumatila entistä ahtaammaksi.
Mitä siis kristittyjen Suomessa tulisi tehdä?
Itse näen ainoaksi tieksi nöyrtymisen Jumalan edessä, -
polvistumisen ja kääntymisen takaisin luopumuksen tilasta.
Meidän tulee tehdä parannus ja suunnata katseemme -
Golgatan ristin kautta Jeesukseen.
Jeesus Kristus voitti kuolemallaan saatanan vallan.
Vain Hänen sanaansa kiinnittyen ja Pyhän Hengen voimassa pysyen -
voimme olla voittoisia, kuten aikanaan David Goljatia vastaan.
Tulee mieleeni vertaus, että pimeys ei poistu pimeyttä vähentämällä -
vaan valoa lisäämällä. Jeesus Kristus on tuo valo.
Mutta miten tällainen muutos voisi tapahtua Suomessa?
Suomessa on maaliskuussa eduskuntavaalit.
Äänestämällä kristittyjä ehdokkaita voimme vaikuttaa.
Joku saattaa kysyä, että jos maallistu- minen on jo edennyt näin pitkälle, -
onko muutos enää mahdollista.
Raamattu sanoo, että kaikki on mahdollista sille, joka uskoo.
Gideonilla oli vain 300 miestä ja hän voitti moninkertaisen vastustajan.
Tarvitaan siis uskoa Jeesukseen -
ja sitä, että kristityt puhaltavat yhteen hiileen.
Mutta mistä tarvittava usko tulee?
Raamattu lupaa, että usko tulee Kristuksen sanan kautta.
Siksi tarvitaan Sanan julistamista ja se on meidän kaikkien tehtävä.
Ongelma on tällä hetkellä se, että yhteiskunta on luopumustilassa -
eikä se pidä Sanan julistamista tärkeänä.
Siksi me, uskovien jäännös, voimme yhdistää joukkomme -
ja alkaa rukoilla, rukoilla ja rukoilla.
Jumala kuulee hätähuutomme taivaaseen.
TV7 panostaa enenevästi rukousohjelmiin.
Esirukousohjelmia on kahtena iltana viikossa.
8 viikon välein meillä on paasto- ja rukousohjelma kansamme puolesta.
Sen lisäksi koordinoimme jatkuvaa rukoustyötä -
vuoroittain eri maakunnissa.
Hellittämätön rukous saa muutoksia aikaan.
Saamme uskossa odottaa, että Jumala armossaan -
lähettää vielä väkevän herätyksen alkaen Suomesta.
Ja se herättää nukkuvat sielut.
Jumala voi tehdä maastamme jälleen terveen.
Eikä meidän tarvitse pelätä, että maatamme kukaan valloittaisi.
Luen tähän ”Isännän pöydässä” -ohjelmassani vieraana olleen -
Kari Kortelaisen säveltämän ja sanoittaman laulun kertosäkeen:
”Usko Jeesukseen on enemmän kuin mielipiteet maan, -
se on enemmän kuin osaamme me ajatellakaan.
Se on rakkaudella ojennettu käsi Jumalan, -
johon tarttumalla elää uskallan.”
Jumalan käteen tarttumalla olet aina turvassa, -
tapahtui maailmassa mitä tahansa. Jeesus rakastaa sinua.
Siunatuksi lopuksi ja kaikille rohkaisuksi muutama rivi -
Jesajan kirjan luvun 60 alusta: -
Nouse, ole kirkas, sillä sinun valkeutesi tulee, -
ja Herran kunnia koittaa sinun ylitsesi.
Sillä katso, pimeys peittää maan ja synkeys kansat, -
mutta sinun ylitsesi koittaa Herra, -
ja sinun ylläsi näkyy hänen kunniansa.
Siunattua uutta vuotta sinulle, rakas TV7:n katsoja.
Kiitos esirukouksistasi ja taloudellisesta tuestasi!
Tekstitys: Annukka Eskola